32003D0609
L 210/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 август 2003 година
за определяне на специални условия за внос на рибни продукти от Сен Пиер и Микелон
(нотифицирано под номер С(2003)2977)
(текст от значение за ЕИП)
(2003/609/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), последно изменена с Регламент (ЕО) № 806/2003 (2), и по-специално член 11 от него,
като има предвид, че:
(1)
От името на Комисията е направена е инспекция в Сен Пиер и Микелон на условията, при които се извършва производството, съхраняването и транспортирането на рибни продукти за Общността.
(2)
Изискванията в законодателството на Сен Пиер и Микелон за здравните инспекции и мониторинг на рибни продукти могат да бъдат считани за равностойни на тези, установени в Директива 91/493/ЕИО.
(3)
По-специално „Direction des services de l'agriculture: services vétérinaires (DSA)“ към „Ministère français de l'agriculture et de la pêche“ е в състояние да осъществява ефективна проверка за прилагането на действащото законодателство.
(4)
DSA е предоставила официални гаранции относно съблюдаването на стандартите за здравен контрол и мониторинг на рибни продукти, както е посочено в глава V от приложението към Директива 91/493/ЕИО и относно спазването на хигиенни изисквания, които са равностойни на тези в посочената директива.
(5)
Уместно е да бъдат установени подробни разпоредби за рибните продукти, внасяни от Сен Пиер и Микелон в Общността, в съответствие с Директива 91/493/ЕИО.
(6)
Също така е необходимо да бъде съставен списък на одобрените предприятия, кораби фабрики или хладилни складове и списък на хладилните кораби, които са оборудвани в съответствие с изискванията на Директива 92/48/ЕИО на Съвета от 16 юни 1992 г. относно определянето на минималните хигиенни правила, приложими за улова на рибни продукти на борда на някои кораби съгласно член 3, параграф 1, буква а), i) от Директива 91/493/ЕИО (3). Тези списъци следва да бъдат съставени въз основа на съобщение, изпратено до Комисията от DSA.
(7)
За да бъде осигурен необходимият преходен период, е уместно настоящото решение да започне да се прилага 45 дни след публикуването му.
(9)
Предвидените в настоящото решение мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
„Direction des services de l'agriculture: services vétérinaires (DSA)“ към „Ministère français de l'agriculture et de la pêche“ е компетентният орган в Сен Пиер и Микелон, който е определен за целите на проверяване и удостоверяване на съответствието на рибните продукти с изискванията на Директива 91/493/ЕИО.
Член 2
Рибните продукти, внасяни в Общността от Сен Пиер и Микелон, съответстват на изискванията, установени в членове 3, 4 и 5.
Член 3
1. Всяка пратка е придружена от номериран оригинален здравен сертификат в съответствие с образеца в приложение I и съдържа един лист, надлежно попълнен, подписан и датиран.
2. Сертификатът се изготвя най-малко на един официален език на държавата-членка, в която се извършват проверките.
3. Сертификатът съдържа името, длъжността и подписа на представителя на DSA и неговия официален печат, в цвят, различен от цвета на останалите вписвания.
Член 4
Рибните продукти са с произход от одобрени предприятия, кораби фабрики или хладилни складове, или от регистрирани хладилни кораби, изброени в приложение II.
Член 5
На всички опаковки фигурира думата „СЕН ПИЕР И МИКЕЛОН“ и номерът на одобрението/регистрационният номер на предприятието, кораба фабрика, хладилния склад или на хладилния кораб по произход, освен в случаите на замразени рибни продукти в насипно състояние и предназначени за производство на консерви.
Член 6
Настоящото решение влиза в сила на 4 октомври 2003 г.
Член 7
Адресати на настоящото решение са държавите-членки.
Съставено в Брюксел на 18 август 2003 година.